wala, gaya ng sinabi ko sa inyo, kaibigang isagani ang pahayag ni sandoval na nagkikilos ng masagwa, pinatatamis ang boses upang madingig siya ng mga binibining nasa palkong kalapit, ang mga anak ng mayamang may utang kay tadeo wala, hindi taglay ng wikang pranses ang mayamang tunog niyang sarisari at maalindog na taginting ng wikang kastila. hindi ko mawari, hindi ko mahaka, hindi ko malirip ang ayos ng mga mananalumpating pranses at nag aalinlangan ako sa paniniwala na nagkaroon at magkaroon ng alinsunod sa sadyang kahulugan ng salita, sa loob ng sadyang matatawag na mananalumpati. sapagkat huwag nating pagkamalan ang salitang mananalumpati at salitang mananatsat at madaldal. sa lahat ng bayan ay mangyayaring magkaroon ng mga mananatsat at madaldal, sa lahat ng pook ng sangsinukob na tinitirahan ng tao, sa gitna ng mga malalamig at walang imik na mga ingles, gaya rin naman sa malikot at maramdaming pranses.